КОМИ РЕСПУБЛИКАСА ГОСУДАРСТВЕННÖЙ СÖВЕТЛÖН ШУÖМ

**Коми Республикаса Государственнöй Сöветлöн удж йылысь юöртан лыддьöг, мый йöзöдöма Öтуввезлöн юöртан-телекоммуникация сетьын, вынсьöдöм йылысь**

«Государственнöй органъяслöн да меставывса асвеськöдлан органъяслöн удж йылысь тöдмавны позянлун сетöм йылысь» Федеральнöй оланпас да «Коми Республикаса государственнöй органъяслöн удж йылысь тöдмавны позянлун сетан юкöнын öткымын юалöм йылысь» Коми Республикаса Оланпас серти Коми Республикаса Государственнöй Сöвет шуис:

1. Вынсьöды Коми Республикаса Государственнöй Сöветлöн удж йылысь юöртан лыддьöг, мый йöзöдöма Öтуввезлöн юöртан-телекоммуникация сетьын (водзö – Öтуввез), тайö Шуöм дорö содтöдын индöм серти.

2. Урчитны, мый Коми Республикаса Государственнöй Сöветлöн удж йылысь юöрыс йöзöдсьö Öтуввезын Коми Республикаса Государственнöй Сöветлöн официальнöй сайтын (водзö – официальнöй сайт) коми да роч кывъяс вылын.

3. Тайö Шуöмсö збыльмöдöм могысь официальнöй сайтын юöр сетан пöрадоксö да йöзöданногсö, официальнöй сайтöн вöдитчöм вылö технологическöй, уджтасса да лингвистическöй средствояс дорö корöмъяссö, сiйöс оформитöмсö, а сiдзжö Коми Республикаса Государственнöй Сöвет Аппаратса тэчас юкöдувъяссö, налысь уджмогъяссö урчитöны Коми Республикалöн Государственнöй Сöветса Веськöдлысьлöн нормативнöй правовöй актöн.

4.Тайö Шуöмыс вынсялö сійöс официальнöя йöзöдан лун бöрын 10 лун мысти, 2 пункт кындзи, кöнi индöма, кыдзи йöзöдны официальнöй сайтын Коми Республикаса Государственнöй Сöветлöн удж йылысь юöрсö коми кыв вылын.

Тайö шуöмлöн 2 пунктыс, кöнi индöма, кыдзи йöзöдны официальнöй сайтын Коми Республикаса Государственнöй Сöветлöн удж йылысь юöрсö коми кыв вылын, 2010 – 2011 вояс чöжöн пырас уджö этапъясöн сы серти, кыдзи кутасны решайтсьыны торъя категория юöръяссö коми кыв вылö вуджöдöм кузя организационнöй юалöмъяс, да уджö пырас 2011 вося косму тöлысь 1 лунсянь.

Коми Республикалöн

Государственнöй Сöветса

Веськöдлысь М.Д. Истиховская

Сыктывкар

2010 вося рака тöлысь 18 лун

IV-7/54 №

Коми Республикаса Государственнöй Сöветлöн

2010 во рака тöлысь 18 лунся IV-7/54 №-а Шуöм дорö

содтöд

**Öтуввезлöн юöртан-телекоммуникация сетьын йöзöдöм Коми Республикаса Государственнöй Сöветлöн удж йылысь юöртан ЛЫДДЬÖГ**

|  |  |  |
| --- | --- | --- |
| Д/в № | Сетöм юöрлöн категория | Юöр йöзöдöмлöн тшöкыдлун да сiйöс выльмöдан кадколаст |
| 1 | 2 | 3 |
| **I. Коми Республикаса Государственнöй Сöвет йылысь öтувъя юöр** |
| 1. | Коми Республикаса Государственнöй Сöветлöн ним, тэчас (водзö – Государственнöй Сöвет), пошта инпас, электроннöй пошта инпас, Государственнöй Сöветлöн водзвежöсъяслöн да органъяслöн, Государственнöй Сöветын депутат öтувъяслöн телефон номеръяс, Öтуввезын налöн сайтъяслöн инпасъяс | Выльмöдсьö быд вежсьöм серти |
| 2. | Государственнöй Сöветлöн уджмогъяс йылысь, Государственнöй Сöветса органъяслöн, Государственнöй Сöветын депутат öтувъяслöн могъяс да удж йылысь юöръяс, а сiдзжö тайö уджмогъяссö, могъяссö да уджсö индысь оланпасъяс да мукöд нормативнöй правовöй акт лыддьöг | Лöсялана нормативнöй правовöй актъяс вынсялан лун бöрын 7 уджалан лунöн |
| 3. | Государственнöй Сöветса Веськöдлысьлöн, Государственнöй Сöветса Веськöдлысьöс вежысьяслöн уджмогъяс йылысь юöръяс | Лöсялана нормативнöй правовöй актъяс да мукöд акт вынсялан лун бöрын 7 уджалан лунöн |
| 4. | Государственнöй Сöветса Веськöдлысь, Государственнöй Сöветса Веськöдлысьöс вежысьяс, Государственнöй Сöветлöн комитетъясса да пыр уджалысь комиссияясса веськöдлысьяс, Государственнöй Сöветын депутат öтувъясса юрнуöдысьяс, Государственнöй Сöветса депутатъяс йылысь юöръяс (овъяс, нимъяс, вичьяс, бöрйысян округъяслöн нимъяс да описаниеяс, фотографияяс, дженьыдика олантуйяс, а сiдзжö индöм йöзлöн сöгласитчöмöн на йылысь мукöд юöр, сы лыдын йитчöм вылö юöр)  | Чинö бöръян лун бöрын 3 уджалан лунöн; выльмöдсьö быд вежсьöм серти |
| 5. | Коми Республикаса государственнöй власьт оланпас пыртысь (бöрйöм) медвылыс органлöн история йылысь юöр | Выльмöдсьö быд вежсьöм серти |
| 6. | Государственнöй Сöвет Аппаратлöн ним, тэчас, пошта инпас, электроннöй пошта инпас, Государственнöй Сöветса Аппарат водзвежöсъяслöн да тэчас юкöдувъяслöн телефон номеръяс; | Выльмöдсьö быд вежсьöм серти |
|  | Государственнöй Сöвет Аппаратса Юрнуöдысьлöн, сiйöс вежысьяслöн да тэчас юкöдувъясса юрнуöдысьяслöн ов, ним, вич; | чинö индан лун бöрын 7 уджалан лунöн; |
|  | Государственнöй Сöвет Аппаратлöн уджмогъяс, могъяс ла удж йылысь юöръяс, а сiдзжö тайö уджмогъяссö, могъяссö да уджсö урчитысь нормативнöй правовöй акт лыддьöг | лöсялана нормативнöй правовöй актъяс вынсялан лун бöрын 7 уджалан лунöн |
| 7. | Коми Республикаса государственнöй чинын уджалысь Государственнöй Сöветса депутатъяслöн да налöн семьяö пырысьяслöн, а сiдзжö Государственнöй Сöветса Аппаратын государственнöй гражданскöй служба чинын уджалысь Коми Республикаса государственнöй гражданскöй служащöйяслöн да налöн семьяö пырысьяслöн чöжöс йылысь, эмбур да эмбур сяма обязательствояс йылысь юöръяс | Законодательствоöн урчитöм кадколастö |
| 8. | Государственнöй Сöветöн лöсьöдöм йöзлы юöр сетан средствояс йылысь юöръяс | Йöзöс юöртан средствояс регистрируйтан лун бöрын 7 уджалан лунöн; выльмöдсьö быд вежсьöм серти |
| **II. Государственнöй Сöветлöн да Государственнöй Сöветса Президиумлöн заседаниеяс йылысь юöр** |
| 9. | Государственнöй Сöветса заседаниевывса сёрнитантор балаяс | Государственнöй Сöвет Президиумлöн заседание бöрын, кöнi лöсьöдöны сёрнитантор бала, 2 уджалан лунöн |
| 10. | Государственнöй Сöвет Президиумлöн заседаниеясса сёрнитантор бала | Заседаниеöдз 1 календарнöй лунысь оз сёрджык |
| 11. | Государственнöй Сöвет Президиумлöн заседаниеясса, Государственнöй Сöвет Президиумлöн решениеясса сёрнитанторъяс | Заседание нуöдан лун бöрын 5 уджалан лунöн |
| **III. Государственнöй Сöветлöн нормотворческöй удж йылысь юöр** |
| 12. | Коми Республикаса Оланпасъяс, Государственнöй Сöветса шуöмъяс | Выльмöдсьö быд вежсьöм серти |
| 13. | Коми Республикаса оланпас да Государственнöй Сöветса шуöм бала текстъяс, кутшöмъясöс пыртöма Государственнöй Сöветö, на дорö гöгöрвоöдана гижöдъяс | Государственнöй Сöветö бала пыртан лун бöрын 3 уджалан лунöн |
| 14. | Öчереднöй во вылö Государственнöй Сöветлöн нормотворческöй да контрольнöй уджлöн ылöса уджтас | Государственнöй Сöветлöн лöсялана шуöм вынсялан лун бöрын 7 уджалан лунöн |
| 15. | Государственнöй Сöветöн примитöм нормативнöй правовöй актъяс да мукöд решение обжалуйтан пöрадок | Выльмöдсьö быд вежсьöм серти |
| 16. | Государственнöй Сöветöн примитöм нормативнöй правовöй актъяс вынтöмöн лыддьöм йылысь делöяс кузя ёрдöн примитöм решениеяс йылысь юöръяс | Государственнöй Сöветö ёрд решение воан лун бöрын 5 уджалан лунöн  |
| **IV. Государственнöй Сöветöн да сылöн органъясöн нуöдöм мероприятиеяс йылысь юöр** |
| 17. | Öчереднöй во вылö Государственнöй Сöветса да сылöн органъясса мероприятиеяслöн ылöса план | Вынсьöдан лун бöрын 7 уджалан лунöн |
| 18. | Нуöдан мероприятиеяс йылысь водзвыв юöртöм | Мероприятиеöдз 1 уджалан лунысь оз сёрджык |
| 19. | Кольöм мероприятиеяс йылысь юöр | Мероприятие нуöдан лун бöрын 5 уджалан лунöн |
| 20. | Государственнöй Сöветса Веськöдлысьлöн, Государственнöй Сöветса Веськöдлысьöс вежысьяслöн, Государственнöй Сöвет органъясса юрнуöдысьяслöн, Государственнöй Сöветса официальнöй делегацияяслöн официальнöй визитъяс йылысь да удж кузя ветлöмъяс йылысь юöръяс | Визит, ветлан лун бöрын 2 уджалан лунöн |
| 21. | Государственнöй Сöветса Веськöдлысьлöн, Государственнöй Сöветса Веськöдлысьöс вежысьяслöн официальнöй выступлениеяслöн да шыöдчöмъяслöн текстъяс | Выступление, шыöдчöм лун бöрын 1 уджалан лунöн |
| **V. Государственнöй Сöветлöн парламенткостса да войтыркостса ёртасьöмын участвуйтöм йылысь юöр** |
| 22. | Суйöрсайса странаяслöн парламентъяскöд, Россия Федерацияса Федеральнöй Собраниелöн палатаяскöд, Россия Федерацияса субъектъяслöн оланпас пыртысь (бöрйöм) власьт органъяскöд йитöд кутöм кузя мероприятиеясын Государственнöй Сöветса Веськöдлысьлöн, Государственнöй Сöветса Веськöдлысьöс вежысьяслöн, Государственнöй Сöвет органъясса юрнуöдысьяслöн, Государственнöй Сöветса депутатъяслöн участвуйтöм йылысь юöр | Мероприятие нуöдан лун бöрын 5 уджалан лунöн |
| 23. | Россияса Рытыв-Войвыв Парламентскöй Ассоциациялöн удж йылысь юöр | Лöсялана документъяс воан, мероприятиеяс нуöдан лун бöрын 7 уджалан лунöн  |
| 24. | Государственнöй Сöветлöн ёртасьöм йылысь артмöдчöмъяслöн текстъяс | Артмöдчöм кырымалан лун бöрын 3 уджалан лунöн |
| **VI. Государственнöй Сöветлöн йöзöс юöртан средствояскöд йитöд кутöм йылысь юöр** |
| 25. | Государственнöй Сöветын йöзöс юöртан аккредитуйтöм средствояс йылысь да найöс аккредитуйтан пöрадок йылысь юöр | Выльмöдсьö быд вежсьöм серти |
| 26. | Государственнöй Сöвет, сылöн органъяс да Государственнöй Сöветса депутатъяс йылысь йöзöс юöртан средствоясын публикацияяс | Воöм серти |
| **VII. Государственнöй Сöветлöн Коми Республикаын меставывса асвеськöдлан бöрйöм органъяскöд йитöд кутöм йылысь юöр** |
| 27. | Меставывса асвеськöдлан бöрйöм органъяслöн колян вося йитöдъяс йылысь юöр | Öттшöтш государственнöй Сöветлöн колян вося удж йылысь докладöн |
| 28. | Коми Республикаын муниципальнöй юкöнъяс йылысь справочнöй юöръяс | Выльмöдсьö быд вежсьöм серти |
| 29. | Коми Республикаса Сöветъяслöн юрнуö-дысьяссянь Сöветлöн удж йылысь юöр | Выльмöдсьö быд вежсьöм серти |
| **VIII. Государственнöй Сöветлöн колян вося удж йылысь юöр** |
| 30. | Государственнöй Сöветлöн колян вося удж йылысь доклад | Бумага вылын доклад йöзöдöмкöд öттшöтш |
| 31. | Государственнöй Сöветын нуöдöм прöверкаяслöн помшуöмъяс йылысь юöр | Прöверка актъяс кырымалан лун бöрын 7 уджалан лунöн |
| 32. | Государственнöй Сöветöн сетöм бюджетнöй сьöм видзöм йылысь юöръяс | Колян вося Коми Республикаса республиканскöй бюджет збыльмöдöм йылысь отчёт вынсьöдöм йылысь Коми Республикаса оланпас вынсялöм лун бöрын 7 уджалан лунöн |
| **IX. Государственнöй Сöветлöн издательскöй удж йылысь юöр** |
| 33. | Государственнöй Сöветöн лэдзöм печатнöй изданиеяс йылысь юöр  | Изданиеяс йöзöдöм серти |
| **X. Государственнöй Сöветлы да сылöн Аппаратлы коланлун вылö вузöс вайöм, уджъяс вöчöм, услугаяс сетöм вылö заказъяс иналöм йылысь юöр** |
| 34. | Россия Федерацияса законодательство серти Государственнöй Сöветлы да сылöн Аппаратлы коланлун вылö вузöс вайöм, уджъяс вöчöм, услугаяс сетöм вылö заказъяс иналöм йылысь юöр | Выльмöдсьö быд вежсьöм серти |
| **XI. Государственнöй Сöветöс кадръясöн могмöдöм йылысь юöр** |
| 35. | Государственнöй Сöветса Аппаратö государственнöй гражданскöй служба вылö гражданаöс примитан пöрадок | Выльмöдсьö быд вежсьöм серти |
| 36. | Государственнöй Сöветса Аппаратын государственнöй гражданскöй службалöн прöст чинъяс йылысь юöръяс да государственнöй гражданскöй службалöн прöст чинын уджалöм вылö кандидатъяс дорö квалификационнöй корöмъяс  | Прöст чин вылö конкурс нуöдöм йылысь решениекöд йитöдын сiйöс прöстöн юöртöм лун бöрын 5 уджалан лунöн |
| 37. | Государственнöй гражданскöй службалöн прöст чинъяс вылö конкурсъяслöн условиеяс да помшуöмъяс  | Прöст чин вылö конкурс нуöдöм йылысь решение примитан да конкурслöн помшуöмъяс серти решение примитан лун бöрын 5 уджалан лунöн |
| 38. | Телефон номеръяс, мый серти позьö тöдмавны, кутшöм прöст чинъяс эмöсь | Конкурс нуöдöм йылысь юöр йöзöдöмкöд öттшöтш |
| 39. | Государственнöй гражданскöй служащöйяслöн служебнöй оласног дорö кутчысьöм да интересъясын ёсьлун ладмöдöм кузя Государственнöй Совет Аппаратса комиссиялöн удж йылысь юöр | Выльмöдсьö быд вежсьöм серти |
| **XII. Юöр сы йылысь, кыдзи Государственнöй Сöвет уджалö гражданалöн (торъя йöзлöн), организацияяслöн (юридическöй кывкутысьяслöн), общественнöй öтувъяслöн, государственнöй органъяслöн, меставывса асвеськöдлан органъяслöн шыöдчöмъясöн** |
| 40. | Государственнöй Сöветын гражданалысь (торъя йöзлысь), сы лыдын организацияясöс (юридическöй кывкутысьясöс), общественнöй öтувъясöс, государственнöй органъясöс, меставывса асвеськöдлан органъясöс петкöдлысьяслысь (водзö – гражданалысь) шыöдчöмъяс видлалан пöрадок тайö уджсö регулируйтысь актъяс индöмöн | Выльмöдсьö быд вежсьöм серти |
| 41. | Государственнöй Сöветлöн заседаниеяс вылын гражданалöн присутствуйтан пöрадок тайö уджсö регулируйтысь актъяс индöмöн | Выльмöдсьö быд вежсьöм серти |
| 42. | Коми Республикалöн Государственнöй Сöветса Веськöдлысьöн, Государственнöй Сöветса Веськöдлысьöс вежысьясöн, Государственнöй Сöвет органъясса юрнуöдысьясöн гражданаöс примитан пöрадок да кад  | Выльмöдсьö быд вежсьöм серти |
| 43. | Государственнöй Сöвет Аппаратлöн тэчас юкöдувса юрнуöдысьлöн либö мукöд чина мортлöн ов, ним да вич, кодлöн уджмогъясöн лоö гражданаöс примитöм, налысь шыöдчöмъяс видлалöм, а сiдзжö телефон номер, мый серти позьö кывны юалöм вылö вочакыв | Индöм лун бöрын 5 уджалан лунöн |
| 44. | Граждана шыöдчöмъяслöн дженьыд юöр, а сiдзжö тайö шыöдчöмъяс видлалан помшуöмъяс да примитöм мераяс йылысь öтувъя юöр  | Кварталнас öтчыдысьысь оз шочджыка |
| 45. | Государственнöй Сöветын шыöдчöмъяслöн да запросъяслöн урчитöм формаяс | Выльмöдсьö быд вежсьöм серти |

Исакова 10 707 пас